**I Latvijas mūzikas skolu izglītības programmas**

***Sitaminstrumentu spēle***

**audzēkņu konkurss *BUNGU RITMI***

Staņislava Broka Daugavpils Mūzikas vidusskola rīko konkursu Latvijas mūzikas skolu izglītības programmas *Sitaminstrumentu spēle* audzēkņiem.

**Konkursa mērķi**

* Veicināt sitaminstrumentu spēlesjauno izpildītāju profesionālo izaugsmi un attīstību;
* Attīstīt mūzikas skolu izglītības kvalitāti, mācību darba procesu, pedagogu un audzēkņu darba rezultātus;
* Veidot regulāru pieredzes apmaiņu Latvijas mūzikas skolu audzēkņu un pedagogu starpā.

**Konkursa norises vieta un laiks**

Konkurss notiks 2022. gada 24. martā Staņislava Broka Daugavpils Mūzikas vidusskolas koncertzālē (Kandavas ielā 2A, Daugavpils, LV-5401, Latvija).

Konkursa sākuma laiks un katras grupas uzstāšanās laiks tiek precizēts pēc pieteikumu saņemšana.

Uzstāšanās katrā vecuma grupā notiek alfabēta kārtībā.

**Konkursa noteikumi**

Konkursā piedalās mūzikas skolu audzēkņi.

Dalībnieki tiek iedalīti 5 vecuma grupās:

A grupa – 7 - 9 gadi

B grupa – 10 - 11 gadi

C grupa – 12 - 13 gadi

D grupa – 14 -16 gadi

Konkurss notiek vienā kārtā.

**Konkursa programma**

|  |  |
| --- | --- |
| A grupa | Divi dažāda rakstura skaņdarbi uz dažādiem sitaminstrumentiem |
| B grupa | Divi dažāda rakstura skaņdarbi uz dažādiem sitaminstrumentiem |
| C grupa | 1. Brīvas izvēles skaņdarbs  2. Tehniska izpildījuma skaņdarbs |
| D grupa | 1. Lielas vai izvērstas formas skaņdarbs  2. Tehniska izpildījuma skaņdarbs  3. Brīvas izvēles skaņdarbs |

Uz marimbas / ksilofona skaņdarbs jāatskaņo no galvas, uz mazās bungas vai multiperkusijām var spēlēt no notīm.

**Kopējā uzstāšanās hronometrāža:**

A grupa – līdz 5 min.

B grupa – līdz 7 min.

C grupa – līdz 10 min.

D grupa – līdz 15 min.

**Vērtēšana**

Žūrijas komisijas sastāvu apstiprina Staņislava Broka Daugavpils Mūzikas vidusskolas direktors. Dalībnieku uzstāšanās tiek vērtēta pēc 25 ballu sistēmas. Žūrijas komisijas locekļi nevērtē savus audzēkņus. Žūrijas lēmums ir galīgs un nav apstrīdams.

**Apbalvošana**

Konkursa uzvarētājiem tiek piešķirti I, II un III vietu diplomi.

I vieta (23-25 balles)

II vieta (20-22.99 balles)

III vieta (18-20.99 balles)

Atzinības raksts (17-18.99 balles)

Konkursa dalībnieki, kuri neiegūst godalgotas vietas un Atzinības rakstus, kā arī pedagogi, saņem Pateicības rakstus par piedalīšanos konkursā.

**Pieteikšanās kārtība**

Konkursa dalībniekiem ir jāiesūta sekojoši dokumenti:

* pieteikums (forma pielikumā);
* apliecinoša dokumenta par dalības naudas iemaksu bankā kopija.

Pieteikumus sūtīt elektroniski ([sbdmv@sbdmv.lv](mailto:sbdmv@sbdmv.lv)) līdz 2023.gada 1. martam.

Dalības maksa konkursā ir 15 Eiro; tā ir jāpārskaita līdz 2023.gada 1. martam uz sekojošu kontu:

Staņislava Broka Daugavpils Mūzikas vidusskola,

Kandavas iela 2A, Daugavpils, LV-5401, Latvija

Reģ.Nr.90000066001

Norēķinu konts LV04TREL2220521005000

VALSTS KASE, bankas kods TRELLV22

*Sitaminstrumentu konkursam Bungu ritmi*

**Kontaktinformācija:**

Staņislava Broka Daugavpils Mūzikas vidusskolas Mūzikas skolas vadītāja Kristīna Rusakoviča, tālr. 65407906, e-pasts kristina.rusakovica@sbdmv.lv

Staņislava Broka Daugavpils Mūzikas vidusskolas sitaminstrumentu spēles pedagogs Aleksandrs Tamans, tālr. 29440398, e-pasts [aleksandrtamans@inbox.lv](mailto:aleksandrtamans@inbox.lv)

***Informējam, ka pasākuma laikā iespējama fotografēšana, filmēšana, audio un tiešraižu ierakstu veikšana.***

**Pieteikuma veidlapa**

|  |  |  |  |  |  |  |
| --- | --- | --- | --- | --- | --- | --- |
| *Mācību iestādes nosaukums, telefona numurs* | *Dalībnieka vārds, uzvārds, telefona numurs* | *Dzimšanas datums, klase* | *Vecuma grupa* | *Pedagoga vārds, uzvārds, telefona numurs*  *e-pasta adrese* | *Programma* | *Kopējā uzstāšanās hronometrāža* |
|  |  |  |  |  |  |  |